జోషిమఠ్: భారత్, చైనా దేశాల సానుకూల దృక్పథం కారణంగానే డోక్లాం ప్రతిష్ఠంభన తొలిగినట్టు కేంద్ర హోం శాఖ మంత్రి రాజ్నాథ్ సింగ్ తెలిపారు. సిక్కిం-టిబెట్-భూటాన్ కూడలిలో చైనా, భారత బలగాలక మధ్య రెండు నెలలకు పైగా సాగిన ప్రతిష్ఠంభన ఆగస్టు 28న ఇరుదేశ బలగాలు వెనక్కి మళ్లాలని నిర్ణయించుకోవడంతో తొలిగింది. ఉత్తరాఖండ్లో నాలుగు రోజుల పర్యటనలో ఉన్న రాజ్నాథ్ సింగ్ జోషిమఠ్ వద్ద  ఇండో టిబిటన్ బోర్డర్ పోలీస్ (ఐటీబీపీ) జవాన్లతో కలిసి శనివారంనాడు దసరా వేడుకల్లో పాల్గొన్నారు. ఇండో-చైనా సరిహద్దులోని ఐటీబీబీ రింఖిం పోస్ట్ను సందర్శించారు. ఐటీబీపీ ప్రధాన కార్యాలయంలో రక్తదానం చేసిన జవాన్లును కలుసుకున్నారు. అనంతరం మీడియాతో రాజ్నాథ్ మాట్లాడుతూ, దసరా పర్వదినాన్ని పారామిలటరీ బలగాలతో జరుపుకోవాలని తాను నిర్ణయించుకున్నట్టు చెప్పారు. జ్యోతిమఠ్లో ఐటీబీపీ జవాన్లతో కలిసి ప్రార్థనల్లో పాల్గొని ఒకరికొకరు పండుగ శుభాకాంక్షలు చెప్పుకున్నామన్నారు. ఇండియా సరిహద్దులను కాపాడటంలో ఐటీబీపీ సేవలు అసామాన్యమని, సరిహద్దుల పరిరక్షణ విషయంలో వారి చిత్తశుద్ధిని ప్రపంచంలో ఏ శక్తీ నిలువరించ లేదని ప్రశంసించారు.  'మన జవాన్లు మనకు గర్వకారణం. క్లిష్ట పరిస్థితుల్లోనూ విధులు నిర్వహిస్తున్నారు. వారికి భగవంతుడు మరింత శక్తి, విజయాలు చేకూర్చాలని కోరుకుంటున్నాను' అని అన్నారు. సరిహద్దుల్లో నివసిస్తున్న భారతీయుల పట్ల సోదరభావంతో వ్యవహరించాలని జవాన్లను హోం మంత్రి కోరారు. వారు కేవలం పౌరులే కాదని, మన దేశానికి వ్యూహాత్మక సంపద అని రాజ్నాథ్ కొనియాడారు.
joshimath: bharat, chaina deshaala saanukuula drukpatham kaaranamgaane doklam pratishtambhana toliginattu kendra homem saakha mantri rajnath sing telipaaru. sikkim-tibet-bhootan koodalilo chaina, bhaarata balagaalaka madhya rendu nelalaku paiga saagina pratishtambhana aagastu 28na irudesha balagaalu venakki mallaalani nirnayinchukovadamto toligindi. uttaraakhandlo naalugu rojula paryatanalo unna rajnath sing joshimath vadda  indo tibiton border polies (itbp) javaanlatho kalisi sanivaaramnaadu dasara vedukallo paalgonnaaru. indo-chaina sarihaddulooni itbb rinkhim postnu sandarsinchaaru. itbp pradhaana kaaryaalayamlo raktadaanam chesina javaanlunu kalusukunnaru. anantaram meediatho rajnath maatlaadutuu, dasara parvadinaanni paramilatary balagaalato jarupukovalani taanu nirnayinchukunnattu cheppaaru. jyotimatlo itbp javaanlatho kalisi praarthanallo palgoni okarikokaru panduga subhaakaankshalu cheppukunnamannaru. india sarihaddulanu kaapaadatamlo itbp sevalu asaamaanyamani, sarihaddula parirakshana vishayamlo vaari chittasuddhini prapanchamlo e shakti niluvarincha ledani prasamsinchaaru.  'mana javaanlu manaku garvakaaranam. clishta paristhitulloonuu vidhulu nirvahistunnaaru. vaariki bhagavantudu marinta sakti, vijayaalu chekuurchaalani korukuntunnanu' ani annaru. sarihaddullo nivasistunna bhaaratheeyula patla sodarabhaavamto vyavaharinchaalani javaanlanu homem mantri koraru. vaaru kevalam pourule kaadani, mana deshaniki vyuuhaatmaka sampada ani rajnath koniyaadaaru.